=== Energiproduktion ===
I lighed med andre lande i Centralamerika er Costa Rica stærktafhængig af den indenlandske [[vandkraft]] og til en vis grad import af [[petroleum|olie]] fra [[Mexico]] og [[Venezuela]]. Det statlige energimonopol ''Instituto Costarricense de Electricidad'' (ICE) står for 97 % af den totale energiproduktion i landet, en energiproduktion som for over 80 % kommer fra vandkraft.<ref>{{Cite web |url=http://www.costaricaenergy.com/ |title=Regional Indicators: Central America |access-date=8. marts 2008 |publisher=Costa Rica Energy}}</ref> Costa Rica har omkring en snes vandkraftværker runt om i landet. Angostura-dæmningen, nær [[Turrialba]], er det nyeste vandkraftværk i landet og blev taget i drift begyndelsen af 2001. Mange af landets vandkraftsprojekter hindres af lokalbefolkninger i nærheden af de steder, hvor eventuel udvikling af vandkraftværker kan blive aktuelt. Et eksempel på et sådant sted er de nedre områder af floden [[El General]], lige syd for [[San Isidro de El General]], hvor modviljen mod et vandkraftværk er stor i lokalbefolkningen.<ref>Hutchison (2004), s. 419</ref>
Politik